Ruud Lubbers

Rudolphus Franciscus Marie (Ruud) Lubbers (7 Mei 1939 in Rotterdam - 14 Februarie 2018 in Rotterdam) was 'n Nederlandse Christen-demokratiese politikus, diplomaat, hoogleraar en entrepreneur. 

Hy was 'n lid van die politieke partye Christen-Demokratiese Appèl (CDA) en Katolieke Volksparty (KVP), 'n voorloper van die CDA-party. Van 1982 tot 1994 was hy die CDA se partyleier sowel as die Eerste Minister van Nederland.

Hy het met sukses die groot finansieringstekort asook die toemalige ekonomiese krises bestry.

Lewensloop 
Lubbers het ekonomie aan die Erasmus Universiteit Rotterdam gestudeer en was 'n entrepreneur van Hollandia, 'n staalboubedryf in Krimpen aan den IJssel.

Van 1973 tot 1977 was hy Minister van Ekonomiese Sake in die Den Uyl-kabinet gewees. Van 1977 tot 1982 was hy 'n lid van die Tweede Kamer gewees, van 1978 tot 1982 ook as parlementêre verteenwoordiger van die CDA-groep.

Van Oktober 1982 tot Januarie 1994 was hy die CDA-partyleier en van November 1982 tot Augustus 1994 Eerste Minister gewees.

Ook was hy in 1989 en 1994 kortstondig minister vir Nederlandse Antilliaanse Sake en Aruba gewees.

Na sy politieke loopbaan was hy van 1995 tot 2000 hoogleraar globalisering aan die Katolieke Universiteit Brabant gewees.

Vervolgens was hy van 1 Januarie 2001 tot 20 Februarie 2005 die negende VN se Hoë Kommissaris vir Vlugtelinge in Genève gewees.

Die kabinette 
Lubbers het drie Nederlandse kabinette gelei: 
 Lubbers I-kabinet (1982–1986), 'n samewerking van die CDA- en VVD-partye
 Lubbers II-kabinet (1986–1989), 'n samewerking van die CDA- en VVD-partye
 Lubbers III-kabinet (1989–1994), 'n samewerking van die CDA- en PvdA-partye

Verwysings

Bronne 
  Parlement & Politiek

Eksterne skakels

Fotogalery 

Nederlandse akademici
Nederlandse diplomate
Nederlandse ekonome
Nederlandse entrepreneurs
Nederlandse hoof- uitvoerende beamptes
Nederlandse ministers
Eerste Ministers van Nederland
Lede van die Tweede Kamer van die Stategeneraal
Ministers van Ekonomie
Verenigde Nasies
Geboortes in 1939
Sterftes in 2018